## Program de studii 0912.1. MEDICINĂ

**CATEDRA DE MORFOPATOLOGIE**

**Fișa disicplinei**

|  |  |
| --- | --- |
| Denumirea disciplinei | Morfopatologie clinică |
| Tipul | Opțional |
| Anul de studii | IV |
| Componenta | De specialitate |
| Titularul de curs | Melnic Eugen |
| Locația | Adresa catedrei: str. N. Testemițanu, 27.  Adresa bazei clinice: str. N. Testemițanu, 29. |
| Condiționări și exigențe prealabile de: | Program: discipline recomandabile de a fi trecute anterior: anatomia omului, biologia moleculară, biochimie, anatomie clinică, histologia, citologia, embriologia, fiziologie, microbiologie, genetica umană, biochimie clinică, boli interne, boli chirurgicale, fiziopatologie, morfopatologie, imunologie. |
| Competențe: digitale (utilizarea internetului, procesarea documentelor, tabelelor electronice și prezentărilor, utilizarea programelor de grafică); tehnica microscopiei; abilitatea de comunicare și lucru în echipă. |
| Misiunea disciplinei | Misiuneaacestui program de studii constă în aprofundarea cunoștințelor în anatomia patologică, conștientizarea rolului leziunilor morfologice în dezvoltarea manifestărilor clinice ale bolilor și evoluția lor. Cunoștințele obținute din studiul morfopatologiei clinice se vor integra cu alte cursuri și vor contribui la formarea gândirii clinice, capacității de analiză clinico-anatomică, argumentarea și interpretarea corectă a bolilor și efectuarea diagnosticului diferențial. |
| Tematica prezentată | Introducere în patologia clinică. Structura, scopurile și obiectivele serviciului morfopatologic. Metode de investigație în histopatologie și citopatologie: biopsie, frotiuri, patologie chirurgicală. Metode de colorare: uzuale, histochimice, imunohistochimice și markerii moleculari. Aspecte generale și importanța serviciului citopatologic. Testul Papanicolau, programul de screening și rolul acestuia în diagnosticul proceselor pretumorale. Clasificarea Bethesda. Patologia sistemului cardiovascular. Metode de investigație. Clasificarea actuală a infarctului miocardic și cardiomiopatiilor. Tumori cardiace. Sistemul respirator. Rolul biopsiei în diagnosticul patologiei pulmonare. Citologia lavajului bronho-alveolar. Caracteristicile morfologice ale pneumoniilor, examinarea bacterioscopică. Pneumoniile interstițiale. Sindromul de detresă respiratorie acută. Bronhopneumopatie cronică obstructivă. Hipertensiune pulmonară. Cancerul pulmonar. Structura diagnosticului în patologia sistemului respirator. Patologia ginecologică. Rolul programului de screening în profilaxia cancerului de col uterin, detectarea timpurie și evidența. clasificarea cancerului de col uterin, morfologia și mimările benigne- ca factor important în diagnosticul cancerului. Tumorile uterine și ovariene: morfologie, stadializarea și gradarea tumorilor conform ultimelor clasificări și importanta lor în evidența pacienților. Patologia chirurgicală a sistemului gastrointestinal. Importanța investigațiilor endoscopice și orientarea lor corectă în diagnosticul primar al tumorilor. Patologia ficatului și pancreasului. Structura diagnosticului în patologia gastrointestinală și hepato-pancreatică. Patologia sistemului nervos central. Patologia cerebro-vasculară. Clasificarea tumorilor cerebrale. Morfopatologia, diagnosticul și evidența pacienților cu tumori cerebrale. Tumori cerebrale infantile. Patologia sistemului renal și genital masculin. Manifestările clinice a bolilor renale: anomalii congenitale, patologia glomerulară, a tubilor, interstițiului și vase sanguine, boala polichistică a rinichilor, clasificarea tumorilor renale. Caracteristicile morfopatologice ale sarcinii. Patologia gestațională și placentară. Patologia glandei mamare, ultima clasificare a tumorilor. Iatrogenia. Definiție, clasificare, structura diagnosticului morfopatologic. Clasificarea internațională a maladiilor. |
| Finalități de studiu | * Să demonstreze capacitatea de a analiza legitățile dezvoltării leziunilor structurale ale organelor și sistemelor de organe, aplicând cunoștințele anatomo-fiziologice fundamentale, metodele moderne clinico-morfologice și de laborator în scopul stabilirii diagnosticului morfologic oportun al diferitelor afecțiuni și procese patologice. * Să demonstreze abilități de corelare a leziunilor morfologice cu datele clinice. * Să demonstreze profesionalism și standarde etice înalte în toate aspectele legate de practica medicala, in special competenta, onestitate, integritate, empatie, respect față de ceilalți, responsabilitate profesională și socială. * Să demonstreze capacitatea de a dobândi noi informații și date și să aprecieze critic validitatea și aplicabilitatea acestora la luarea deciziilor profesionale, inclusiv aplicarea tehnologiilor informaționale pentru susținerea clinică de luare a deciziilor. |
| Manopere practice achiziționate | * Însușirea modalității de prelevare a materialului biopsic/ postoperator și citologic pentru investigații morfologice. * Însușirea metodei de descriere a leziunilor macroscopice și microscopice. * Însușirea tehnicii de examinare macroscopică și histopatologică a organelor și țesuturilor * Însușirea metodei de formulare a unui diagnostic anatomopatologic. * Aplicarea diagnosticului diferențial între diferitele tipuri de leziuni în funcție de metoda de studiu. * Înțelegerea necesității corelării diagnosticului anatomopatologic cu alte metode de investigație (examen ecografic, radiologic, microbiologic etc.), diagnosticul fiind în final rezultanta muncii în echipă. * Dezvoltarea abilităților privind întocmirea și prezentarea unui referat de specialitate. * Conștientizarea necesității de documentare permanentă și de exersare continuă a tehnicilor însușite. |
| Forma de evaluare | Examen |